Diari Oficial de la Generalitat Valenciana


Sumari del DOGV 4134, del 23-11-2001 (2001/10302)

RESOLUCIÓ de 15 de maig de 2001, de la Direcció General de Treball i Seguretat Laboral, per la qual es disposa el registre i la publicació de l'Acta de la Comissió Paritària de data 7 de maig de 2001 del Conveni Col·lectiu Residències per a la Tercera Edat, Residències Maternoinfantils i Servei d'Ajuda a Domicili, de titularitat pública a la Comunitat Valenciana (Codi núm. 8000305).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4134

Data del DOGV
:   23-11-2001

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2001/10636


Data del document
:   15-05-2001

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * treballador social
    * guarda de xiquets
    * conveni col·lectiu
    * tercera edat
    * protecció maternal i infantil
    * ajuda a domicili
    * protecció de la infància

RESOLUCIÓ de 15 de maig de 2001, de la Direcció General de Treball i Seguretat Laboral, per la qual es disposa el registre i la publicació de l'Acta de la Comissió Paritària de data 7 de maig de 2001 del Conveni Col·lectiu Residències per a la Tercera Edat, Residències Maternoinfantils i Servei d'Ajuda a Domicili, de titularitat pública a la Comunitat Valenciana (Codi núm. 8000305). [2001/10463]
  
Vista l'Acta de la reunió de la Comissió Paritària del Conveni Col·lectiu Laboral per a empreses que tinguen adjudicada mitjançant contracte amb alguna administració pública la gestió de Residències per a la Tercera Edat, Residències Maternoinfantils i Servei d'Ajuda a Domicili, de titularitat pública a la Comunitat Valenciana, presentada davant d'aquesta Direcció General de Treball i Seguretat Laboral el dia 8 de maig de 2001, realitzada en data 7 de maig de 2001, entre les associacions AESS i AERTE i les organitzacions sindicals UGT i CC OO, i d'acord amb el que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i els articles 2, 3 i 6 del Reial Decret 1040/1981, de 22 de maig, sobre Registre i Dipòsit de Convenis Col·lectius de Treball, aquesta Direcció General de Treball i Seguretat Laboral, d'acord amb les competències que té transferides pel Reial Decret 4105/82, de 29 de desembre, acorda
  
Primer
  
Ordenar que siga inscrita en el Registre de Convenis Col·lectius de Treball d'aquesta Direcció General, amb notificació a la Comissió Paritària, i que siga dipositat el text original de l'Acta.
  
Segon
  
Disposar que siga publicada en el Diari Oficial de la Generalitat Valenciana.
  
València, 15 de maig de 2001. El director general de Treball i Seguretat Laboral: Román Ceballos Sancho
  
Comissió Paritària del Conveni Col·lectiu Laboral per a les empreses que tinguen adjudicada mitjançant contracte amb alguna administració pública la gestió de Residències per a la Tercera Edat, Residències Maternoinfantils i Servei d'Ajuda a Domicili, de titularitat pública
  
Assistents:
  
AESS
  
Sixt Perales Mulet
  
Roser Sanchis Serra
  
Carmen Planells Tello
  
AERTE
  
Javier Noguera Sanchis
  
José Luis Escudero Fijo
  
UGT
  
Maria Marín Blasco
  
Consuelo Tebar Olivares
  
Rafael Noguera López
  
CC OO
  
Antonia Prieto Ayuso
  
María Larrea Cuevas
  
Pilar Cuervas Navarro
  
Ana Cócera Picó
  
Blas Llamas Sánchez
  
Consuelo Navarro Sánchez
  
Consuelo Egea Folgado
  
A València, el 7 de maig del 2001, reunides les persones detallades al marge en representació de les associacions empresarials AERTE i AESS i de les sindicals UGT i CC OO, procedeixen:
  
1. A nomenar presidenta i secretària per a la present sessió la senyora Consuelo Tebar Olivares, com a presidenta, i la senyora Roser Sanchis Serra, com a secretària .
  
2. S'aborda en primer lloc el segon punt de l'ordre del dia: dotar de funcions les terapeutes ocupacionals, acordant les funcions següents:
  
- Participar en el pla general d'activitats del centre.
  
- Realitzar activitats auxiliars de psicomotricitat, llenguatge, dinàmiques i rehabilitació personal i social als residents.
  
- Col·laborar en el seguiment o l'avaluació del procés recuperador o assistencial dels residents del centre.
  
- Participar en las árees d'oci i temps lliure de l'usuari del centre.
  
- Col·laborar en les matèries de la seua competència en els programes que es realitzen de formació i informació a les famílies dels usuaris.
  
- En general totes aquelles activitats no especificades anteriorment que li siguen demanades i hi tinguen relació.
  
3. Diversos:
  
- S'aborda el tema de l'obligació per part de determinades empreses a l'assistència als cursos de formació. La Comissió Paritària en queda informada i acorda el trasllat d'aquest problema a la Comissió Paritària de Formació.
  
- Es demana aclariment sobre la procedència de la firma del Reglament de Funcionament de la Comissió Paritària de Seguretat i Salut Laboral.
  
4. Es tracta el primer punt de l'ordre del dia relatiu a la falta de pagament de salaris en els centres gestionats per SERVIGRUP (POVISAD).
  
En els centres gestionats per aquesta empresa en l'actualitat es deuen els endarreriments corresponents a l'any 2000 així com els corresponents al primer trimestre de l'any 2001.
  
Per part de l'empresa s'adquireixen els compromisos següents:
  
- Lliurar un document en data 15 de maig on es recull el reconeixement del deute en aquest dia, per centre de treball i la seua quantificació individual.
  
- El dia 14 de maig del 2001 es procedirà al pagament i a la quitança dels treballadors i treballadores que pertanyen a la residència de la tercera edat del Port de Sagunt gestionada també per SERVIGRUP, atés l'acabament del contracte de gestió per part d'aquesta empresa i que no queda clara la seua continuïtat.
  
Es faculta la senyora Consuelo Egea Folgado, amb DNI núm. 99.637.629 per al dipòsit, registre i la posterior publicació en el DOGV de la present acta.